Public procurement notice: Modification Of A Contract/Concession During Its Term
Published: 2016-12-09
Buyer: Magyar Testgyakorlók Köre Budapest
Country: HU
Region: Budapest
Contract type: Services
Procedure: Open procedure
CPV classification: 71242000 | 71244000 | 71247000 | 71248000 | 71310000

Technical requirements: Megbízási szerződés az új MTK Stadion megvalósításához szükséges lebonyolítói, műszaki ellenőri, tervellenőrzési, gyártásközi ellenőrzési, fenntarthatósági tanácsadói, zöld épületminősítési feladatok.
Az MLSZ (I. osztály B. kategória) és UEFA (Kategória 3-ra vonatkozó) előírásoknak és ajánlásoknak megfelelő új MTK Hidegkuti Nándor Labdarúgó Stadion komplex megvalósításának – beleértve a belsőépítészeti kialakítást és bútorozást – lebonyolítói, műszaki ellenőri, tervellenőri, gyártásközi ellenőrzési, fenntarthatósági tanácsadói, valamint nemzetközi zöld épületminősítési feladatainak ellátása.
Az 1 éves felülvizsgálat tervezett időpontja 2017. október. A használatbavételt követő 4 hónap időszakban a projekt lezárásában és végelszámolásában, valamint a létesítmény nemzetközi zöld minősítésének megszerzésében kell közreműködni és folyamatosan ajánlatkérő rendelkezésére állni.
Feladat továbbá a használatbavételi engedély megszerzését követő 1 éves utó-felülvizsgálati eljárás lebonyolítása.
A Szerződés módosítása szerinti többletszolgáltatások teljes egészében és kizárólag a Szerződés szerinti eredeti beszerzés szolgáltatási körében maradnak. Többletszolgáltatásra (az eredeti beszerzésben nem szereplő szolgáltatásra) nem kerül sor, hanem arról van szó, hogy a jelen beszerzés szerinti szolgáltatásokat a nyertes ajánlattevő az Ajánlatkérő által megvalósított (és külön közbeszerzés keretében beszerzett) új Hidegkúti Nándor Stadion kivitelezéséhez kapcsolódóan teljesíti. Mivel a külön eljárás keretében beszerzett új Hidegkúti Nándor Stadion kivitelezési szerződése módosult (többlet műszaki tartalmakkal egészült ki), a többlet műszaki tartalmakhoz kapcsolódóan szükséges a jelen eljárás szerint beszerzett komplex lebonyolítói, műszaki ellenőri, tervellenőrzési, gyártásközi ellenőrzési, fenntarthatósági tanácsadói, valamint nemzetközi zöld épületminősítési feladatok ellátása. A Szerződésmódosítás nem változtatja meg a Szerződés általános jellegét, és illeszkedik a Szerződés jellegéhez (ami szolgáltatásnyújtás). A módosítás a Szerződés első módosítása.
A Beruházás maga is egységes (a Beruházás többlet műszaki tartalma az egységes Beruházásba épül be, annak részévé válik), a többlet műszaki tartalmat is ugyanazon személy – a Beruházás megvalósítására külön beszerzés keretében kötött Vállalkozási Szerződés nyertes ajánlattevői – teljesítik, mint a Beruházás egészét, így szakmailag ésszerű döntés, hogy ennek a többlet műszaki tartalomnak (amik a teljes egyértelműség kedvéért nem pótmunkák, és nem a Vállalkozási Szerződés szerinti pótmunka keret terhére lesznek elszámolva) a tervellenőrzését, építési műszaki ellenőrzését és egyéb ellenőrzési feladatait is ugyanazon személy (a nyertes ajánlattevő) végezze, mint a Beruházás egészének ellenőrzési feladatait. A Megbízott, mint építési műszaki ellenőr szerepkörét, hatáskörét és felelősségét a hatályos jogszabályok rögzítik és szabályozzák, az építési műszaki ellenőr tevékenységéhez jogszabályban (és a Beruházás megvalósítására külön beszerzés eredményeképpen létrejött Vállalkozási Szerződésben) rögzített jogkövetkezmények kapcsolódnak. Ezért a nyertes ajánlattevő, mint a Beruházás eredeti műszaki tartalmának műszaki ellenőre mellé új a Beruházás többlet műszaki tartalmának ellenőrzését végző új műszaki ellenőr beszerzésére vonatkozó közbeszerzés lebonyolítása, az egységes Beruházás meghatározott részeire vonatkozóan külön-külön műszaki ellenőrök (tervellenőrök stb.) alkalmazása egyfelől a Beruházás lebonyolítását műszakilag tenné rendkívül kockázatossá (hiszen ilyen esetben a műszakilag egységes és összefüggő Beruházáson külön műszaki ellenőrök dolgoznának, akik egyike sem ellenőrzi a teljes Beruházást).
Másfelől az ilyen új közbeszerzés lebonyolítása a Beruházás lebonyolítását hónapokkal is csúsztathatja, ami az Ajánlatkérő számára jelentős gazdasági-pénzügyi hátránnyal járna. A Vállalkozási Szerződés kivitelezői (a külön eljárás keretében beszerzett nyertes ajánlattevők) ilyen esetben ugyanis a Beruházás későbbi befejezésével – amit ez esetben nem a nyertes közös ajánlattevők szerződésszegése okozna – kapcsolatos többletköltségeiket az Ajánlatkérővel szemben érvényesítenék.
Mindezen okok következtében a Beruházás többlet műszaki tartalmával kapcsolatos tervellenőri, építési műszaki ellenőri és egyéb, a Szerződés szerinti szolgáltatásokra vonatkozóan új közbeszerzés lebonyolítása, a nyertes ajánlatevő, mint meglévő műszaki ellenőr (tervellenőr stb.) mellé új műszaki ellenőr párhuzamos alkalmazása az Ajánlatkérő számára műszakilag és gazdaságilag is egyaránt hátrányos lenne.
1087 Budapest, Törökbecse utca 20. szám alatti, 38852/6. hrsz. A teljesítés helyszíne változatlan maradt.
A beszerzett szolgáltatás lényegi műszaki tartalma változatlan maradt, lásd. II.2.4. pont. Az Ajánlatkérő beruházásában, külön közbeszerzési eljárás alapján megvalósuló új Hidegkuti Nándor Stadion kivitelezése – amely kivitelezéshez a jelen eljárás szerinti szolgáltatások kapcsolódnak – kiegészült többlet műszaki tartalmakkal, az Ajánlatkérő a (külön eljárás keretében beszerzett) új Hidegkuti Nándor Stadion kivitelezési szerződés műszaki tartalmát módosította. A módosítás szerinti új műszaki tartalmakhoz kapcsolódóan is szükségessé vált a jelen eljárás szerinti komplex lebonyolítói, műszaki ellenőri, tervellenőrzési, gyártásközi ellenőrzési, fenntarthatósági tanácsadói, valamint nemzetközi zöld épületminősítési feladatok ellátása.
A Szerződésmódosításban szereplő változtatások megfelelnek a Kbt. 141. § (4) bekezdés b) pontja rendelkezéseinek. A Szerződésmódosítás alapján az Ajánlatkérő által igénybe vett többlet-szolgáltatások (a nyertes ajánlattevőnek a külön közbeszerzés alapján beszerzett új Hidegkúti Nándor Stadion kivitelezési munkálatainak – építési beruházásának – többlet műszaki tartalmára tekintettel teljesített többletszolgáltatásai) kapcsán teljesül a Kbt. 141. § (4) bekezdésének ama követelménye, miszerint a nyertes ajánlattevő, mint eredeti szerződő fél személyének megváltoztatása, új közbeszerzés lebonyolítása nem megvalósítható műszaki okokból, és az Ajánlatkérő számára egy ilyen módosítás megvalósítása jelentős hátránnyal járna.
Továbbiakat lásd. „A módosítás szükségességét indokoló körülmények ismertetése ...” pont alatt + VI.4.3.